als_Latn dik_Latn sag_Latn
Asport – Bëri shumë bujë rikthimi i tij në Ukrainë.
Mediat vendase e cilësuan si një përforcim të madh, por ja që ditëve të fundit ai po kalon nëpër momente aspak të mira.
Fjala është për mesfushorin shqiptar Debatik Curri, i cili gjatë afatit të verës, kur u nda nga kampionati turk nga skuadra Gençerbirligi, vendosi të rikthehet në Ukrainë, por jo në skuadrën ku kishte bërë “boom”, Vorksla Polltave por në Hoverla Uzhhorod.
Lëndimet e shumta që e përcollën në Turqi, bënë të besohet se ai në Ukrainë përsëri do ta rikthente formën më të mirë të tij, por ja që duket se ky vendim nuk doli të jetë edhe aq i qëlluar.
Ka kohë që atë nuk po e shohim në fushë, madje nuk po mblidhet as me ekipin, por këtë herë jo pse është i lënduar, ose nuk është në formë, por për shkak të mosmarrëveshjeve që ka më trajnerin ukrianas, Vyacheslav Grozny dhe për këtë duket se shkas është bërë kombëtarja e Shqipërisë.
“Janë disa mosmarrëveshje më trajnerin ato që po më shtyjnë të mos luaj. Ajo çfarë po bëj tash për tash është se po stërvis shumë dhe nuk kam ndonjë problem më lëndim, por problemi i vetëm është trajneri dhe derisa të zgjidhet kjo mosmarrëveshje më të, unë vështirë se do të luaj në këtë ekip”, tha nga Ukraina, për “Zëri”, Debatik Curri, duke njoftuar se filli i mosmarrëveshjes kishte nisur në kohën kur ai iu bashkua kombëtares pas rikthimit nga lëndimi që kishte.
“Pasi që erdha në Hoverla Uzhhorod, mora ftesë nga kombëtarja dhe unë si gjithmonë iu bashkova asaj, por që në ato takime unë nuk luajta. Kur u ktheva në Ukrainë, trajneri më tha që pasi nuk po luan, atëherë mos t’i bashkohem fare kombëtares. Dhe këtu nisen mosmarrëveshjet, pasi që unë assesi nuk pranoj të mos jem pjesë e kombëtares”, tha 29 vjeçari, i cili e ka në plan të presë deri në përfundim të këtij stinori dhe pastaj të vendosë për të ardhmen e tij.
“Tash po pres derisa të përfundojë ky stinor dhe pastaj do të vendos se çfarë të bëj. Nëse mbetët ky trajner më siguri duhet ta ndërroj ekipin, por gjithsesi në këtë moment nuk mund të them asgjë të sigurt”, tha mesfushori prishtinas, i cili kishte planifikuar të largohet më herët nga kjo skuadër, por ishte presidenti që e ka ndaluar.
“Trajneri ishte buzë shkarkimit dhe presidenti kërkoi të qëndroja. Por për fat të mirë të trajnerit skuadra fitoi në testin e fundit që kishte dhe nga aty pastaj filluan edhe disa rezultate të mira, çka bëri që ai të mbetët në ekip”, njoftoi Curri, i cili më pas ka folur edhe për kombëtaren dhe planet e tij në fanellën kuqezi.
“Është normale që në ndeshjet e fundit nuk jam ftuar, pasi që nuk kam
luajtur fare. Sigurisht që unë pres të kthehem në ekipin e kombëtares në atë moment që filloj të luaj, qoftë në ekipin aktual apo në ndonjë ekip tjetër”, përfundoi Curri. Djaloshi prishtinas deri më tashti ka pasur 38 paraqitje për kombëatren kuqezi dhe ka shënuar një gol
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn